1.בבית הדין נתקבלה חוות דעתו של ד"ר ציון עידו, שמונה כמומחה מטעם בית הדין.
מטעם ב"כ הנתבע, נתקבלה תגובה בגדרה הביעה התנגדות להפניית רוב השאלות.
א.בתשובתך לשאלה מס' 2, התייחסת למכתב של ד"ר בור מיום 7.6.06 ועל סמך מכתב זה התייחסת לקיצור גפה ימנית. הינך מתבקש לעיין באישור הרפואי מתאריך 21.7.08 של ד"ר בוירסקי ולהבהיר אם חל שינוי כלשהו בעמדתך.
כמו כן, הנך מתבקש להסביר מדוע העדפת את המסמך הרפואי מיום 7.6.06 על פני מסמכים אחרים.
ב.בחוות דעתך במענה לשאלה מס' 2, ציינת שמום מולד כמתואר, עלול לגרום לעומס חריג על הגב התחתון עם התפתחות כאבי גב ושינויים ניוונים מואצים.
האם זה נכון שבתוצאת CT שעמדו לרשותך, אין אזכור של שינויים ניווניים אצל התובעת? כמו כן, האם נכון שבכל החומר הרפואי שעמד לרשותך אין אף מסמך המעיד על זה?
ג.האם בשים לב לעובדות כפי שפורטו בהחלטה מיום 9.6.15, המדובר הוא באירוע שהוליד פריצת דיסק טראומתית?
ד.האם קיצור ברגל גורם לבלטים דיסקליים?